**Tisztelt Felhasználóink!**

 Magyarország Kormánya a 40/2020 (III.11.) Kormány rendelettel az élet- és vagyonbiztonságot veszélyeztető tömeges megbetegedést okozó humánjárvány következményinek elhárítása, a magyar állampolgárok egészségének és életének megóvása érdekében Magyarország egész területére vészhelyzetet hirdetett ki.

 A Kiskunsági Víziközmű-Szolgáltató Kft, mint a „létfontosságú infrastruktúra részét képező” állami cég, tevékenysége folyamatos fenntartást igényel a rendkívüli helyzetben is, ehhez szükséges a szolgáltatást ellátó munkatársak egészségének megóvása.

 **A kialakult helyzetben a Kiskunvz Kft vezetőségének döntése alapján a vízmérők leolvasása határozatlan ideig szünetel.** Ez alól **kivételt képeznek a rádiós jeladóval szerelt vízmérők**, melyeket továbbra is kéthavi gyakorisággal leolvasunk.

 Ebben az időszakban is **havi gyakorisággal** állítjuk ki a számlákat, mérőállás hiányában az **átlagfogyasztás**nak megfelelő mennyiséggel. Természetesen a mérőállás bejelentésének lehetőségét biztosítjuk online és telefonos elérhetőségeinken a korábban megszokott módon. Amennyiben minden hónapban élni kíván a mérőállás bejelentés lehetőségével, kérjük, szíveskedjék kitölteni és beküldeni a „Regisztrációs lap vízmérő állás bejelentéséhez” elnevezésű nyomtatványunkat annak érdekében, hogy ne készüljön előremutató részszámla.

 A mérőállásokat minden hónapban 5-e és 12-e között tudjuk fogadni online a <https://kiskunviz.hu> oldalon, valamint a +36 20 9 421 622 telefonszámon, ahol válassza a 2-es melléket. A mérőállás bejelentéséhez szüksége lesz a felhasználási hely azonosítóra, a vevő azonosító számra és a mérő gyári számára.

 Amennyiben az Ön nagy fogyasztó, és vízmérőjét eddig havi gyakorisággal olvastuk le, külön levélben tájékoztattuk a mérőállás bejelentés lehetőségeiről.

 A fentiekre tekintettel javasoljuk minden ügyfelünknek az elektronikus számla igénylését. Ehhez regisztráció szükséges a <https://kiskunviz.hu> elektronos ügyfélszolgálaton.

 Köszönjük megértésüket!

Tisztelettel:

Kiskunhalas, 2020. március 31.

 Kiskunsági Víziközmű-Szolgáltató Kft